Det er Tingretten, tidligere kalt Skifteretten, som behandler saker og hjelper deg med: fullmakter, hvordan fylle ut skifteerklæring, om hvilke former for skifte av dødsboet som kan være aktuelt, hvem som er arvinger i dødsboet og ulike former for skifte av bo. De vurderer om vilkårene er oppfylt, registrerer dødsboet og sender deg skifteattest eller uskifteattest. Hvis dødsboet skal skiftes offentlig er det Tingretten som har ansvar for avviklingen.
Spørsmål om tolkning av testament, om uenighet mellom arvingene eller om gjennomføringen av skiftet vil du normalt ikke få svar på av Tingretten. Det er det bare en advokat med erfaring fra skiftesaker som kan svare deg på.